joelniklaus/EU_Wikipedias huggingface dataset:
Noa Lang

Noa Noëll Lang (sündinud 17. juunil 1999 Capelle aan den IJsselis) on Hollandi jalgpallur, kes mängib äärepoolikuna Belgia kõrgliigaklubis Club Brugge ja Hollandi jalgpallikoondises.

Aastatel 2005–2013 kuulus ta Feyenoordi noorteakadeemiasse. Seejärel liitus ta Amsterdami Ajaxiga. Hooajal 2016/17 debüteeris ta Ajaxi reservmeeskonnas Hollandi esiliigas. Hollandi kõrgliigas tegi ta debüüdi hooajal 2018/19. 1. detsembril 2019 sai Lang mängus Twente vastu Ajaxi esimeseks mängijaks pärast 60 aastat, kes tegi Hollandi kõrgliigas esimest korda algkoosseisu kuuludes kübaratriki. Twentes mängis ta hooaja 2019/20 teises pooles laenul.

2020. aasta oktoobris läks ta Ajaxist laenule Club Brugesse. 2021. aasta juulis läks ta Bruggesse püsivalt üle. Hooajal 2020/21 lõi Lang Belgia kõrgliigas 16 väravat ja valiti samal hooajal Belgia kõrgliiga hooaja parimaks noormängijaks. Hooaegadel 2020/21 ja 2021/22 on ta Bruggega tulnud Belgia meistriks.

Hollandi jalgpallikoondises debüteeris Lang 8. oktoobril 2021 MM-i valikmängus Läti vastu.

Ta on isa kaudu Suriname päritolu.

Saavutused 
Jong Ajax
Eerste Divisie: 2017–18
Ajax
Eredivisie: 2018–19
KNVB beker: 2018–19
Johan Cruijff Schaal: 2019
Club Brugge
Belgia kõrgliiga: 2020–21, 2021–22
Belgia superkarikas: 2021

Viited 

Hollandi jalgpallurid
Amsterdami Ajaxi mängijad
FC Twente jalgpallurid
Sündinud 1999
Cody Gakpo

Cody Mathès Gakpo (sündinud 7. mail 1999 Eindhovenis) on Hollandi jalgpallur, kes mängib äärepoolkaitsjana Hollandi kõrgliigaklubis PSV Eindhoven ja Hollandi jalgpallikoondises.

PSV Eindhoveni noorteakadeemiaga liitus Gakpo 2007. aastal. Hooajal 2016/17 debüteeris ta klubi reservmeeskonnas Hollandi esiliigas. Klubi põhimeeskonnas debüteeris ta 2018. aastal. Hollandi kõrgliigas lõi Gakpo esimese värava 3. veebruaril 2019 mängus Fortuna Sittardi vastu. PSV põhikoosseisu liige on ta olnud alates hooajast 2019/20. Hooajal 2021/22 lõi Gakpo Hollandi kõrgliigas 12 väravat ja andis 13 väravasöötu ning valiti hooaja lõpus Hollandi aasta jalgpalluriks.

Kuigi Gakpo ei olnud kordagi Hollandi jalgpallikoondises mänginud, valiti ta 2021. aasta Euroopa meistrivõistlustel osalevasse Hollandi koondisse. Koondisekdebüüdi tegi ta Euroopa meistrivõistlustel viimases alagrupimängus 21. juunil Põhja-Makedoonia vastu. Koondisekarjääri esimese värava lõi ta 4. septembril 2021 MM-i valikmängus Montenegro vastu.

Saavutused 
PSV
KNVB beker: 2021–22
Johan Cruijff Schaal: 2021

Hollandi jalgpallurid
PSV Eindhoveni mängijad
Sündinud 1999
Cyrus Christie

Cyrus Sylvester Frederick Christie (sündinud 30. septembril 1992 Coventrys) on Inglismaal sündinud Iirimaa jalgpallur, kes mängib Iirimaa jalgpallikoondises.

Ta alustas klubikarjääri kodulinna klubis Coventry City. Klubi põhimeeskonnas debüteeris ta 2010. aasta augustis liigakarika mängus. Pärast seda mängis ta hooajal 2010/11 Inglismaa tugevuselt kuuenda liiga klubides Nuneaton Town ja Hinckley United. Hooajal 2011/12 debüteeris Christie Coventry City meeskonnas Inglismaa esiliigas ja sai kohe esimesel hooajal Coventry City põhikoosseisu liikmeks.

2014. aasta juulis sõlmis ta kolmeaastase lepingu Inglismaa esiliigaklubiga Derby County. 2017. aasta juulis liitus ta äsja Inglismaa kõrgliigast esiliigasse langenud Middlesbrough'ga, kuid juba 2018. aasta jaanuaris siirdus ta Fulhami. Hooajal 2018/19 mängis Christie Fulhamiga Inglismaa kõrgliigas. Hooajal 2020/21 oli ta Fulhamist laenul Inglismaa esiliigaklubis Nottingham Forest ja hooaja 2021/22 teises pooles samasse liigasse kuuluvas Swansea Citys.

Isa kaudu on Christie Jamaica päritolu ning ema kaudu iiri ja Liibanoni päritolu. Õiguse mängida Iirimaa jalgpallikoondises sai Christie tänu sellele, et tema emapoolne vanaema on pärit Iirimaalt. Iirimaa koondises tegi Christie debüüdi 18. novembril 2014 sõprusmängus USA vastu. Koondisekarjääri esimese värava lõi ta oma teises koondisemängus 4. septembril 2015 EM-i valikmängus Gibraltari vastu. Ta kuulus Iirimaa koondisse 2016. aasta Euroopa meistrivõistlustel, kuid üheski mängus ta väljakule ei pääsenud.

Viited 

Iirimaa jalgpallurid
Coventry City FC jalgpallurid
Derby County FC jalgpallurid
Middlesbrough FC mängijad
Fulham FC mängijad
Nottingham Forest FC jalgpallurid
Swansea City AFC mängijad
Premier League'i mängijad
The Championshipi mängijad
League One'i mängijad
Sündinud 1992
Parima dokumentaalfilmi Oscar

Parima dokumentaalfilmi Oscar (inglise keeles Academy Award for Best Documentary Feature Film) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat dokumentaalfilmi, mis esilinastus eelneval kalendriaastal.

Esimest korda autasustati dokumentaalfilme Oscari-galal 1942, kui eriauhinna võitsid filmid "Kukan" ja "Target for Tonight". Parima dokumentaalfilmi Oscarit on välja antud iga-aastaselt alates 1943, välja arvatud 1947. aasta tseremoonial.

Koopia igast võidufilmist on talletatud Akadeemia filmiarhiivis.

Vaata ka 
 Oscar
 Parima lühidokumentaalfilmi Oscar

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad
Parima lühifilmi Oscar

Parima lühifilmi Oscar (inglise keeles Academy Award for Best Live Action Short Film) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat lühifilmi, mis esilinastus eelneval kalendriaastal.

Auhinna loomisest 1932 kuni 1936 anti välja ainelisi auhindu nimedega "Parim lühikomöödiafilm" (Best Short Subject, comedy) ja "Parim uudne lühifilm" (Best Short Subject, novelty). Aastatel 1937 kuni 1957 eksisteeris kaks auhinda "Parim ühekettaline lühifilm" (Best Short Subject, One-reel) ja "Parim kahekettaline lühifilm" (Best Short Subject, Two-reel), viidates lühifilmi kestusele: harilik filmiketas on 1000 jalga pikk, see on 11 minutit filmiaega. Kolmandas kategoorias "Parim lühivärvifilm" (Best Short Subject, color) autasustati ainult 1937–1938. Kõik lühifilmi kategooriad koondati kokku 1958. aasta galal, kui auhinda jagati nimega "Lühimängufilm" (Short Subjects, Live Action Subjects), seda nime kasutati kuni 1971. Järgneval kolmel aastal kutsuti auhinda nimega Short Subjects, Live Action Films. Praegune nimi võeti kasutusele 1975. aasta tseremoonial.

Reeglite kohaselt jagatakse auhinda isikule, kes on otseselt enim seotud filmi kontseptsiooni ja loomingulise teostamisega. Juhul, kui selliseid isikuid on rohkem kui üks, võidakse välja anda ka teine auhind, kuid mitte rohkem. Ameerika Filmikunsti ja -teaduste Akadeemia defineerib lühifilmi kui filmi, mille kestus koos tiitritega pole rohkem kui 40 minutit.

Võitjad

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad
Juuni 2022

Juuni 2022, kroonika.

2022. aasta juuni algas kolmapäeval ja lõppes 30 ööpäeva hiljem neljapäeval.

1. juuni
 Taanis peetud referendumil andsid valijad heakskiidu ühinemisele Euroopa Liidu julgeoleku- ja kaitsepoliitikaga.
 Lõppes kõmuline Depp v. Heard kohtuvaidlus Johnny Deppi ja Amber Heardi vahel.

3. juuni
 Peaminister Kaja Kallas tegi president Alar Karisele ettepaneku vabastada ametist seitse Keskerakonna ministrit ning Reformierakond tegi ettepaneku koalitsioonikõneluste alustamiseks Isamaale ja Sotsiaaldemokraatlikule erakonnale.
 Lätis leidis kinnitamist esimene ahvirõugetesse nakatumise juhtum. Selleks ajaks oli Euroopas tuvastatud üle 300 haigusjuhtumi.

5. juuni
 Eesti jalgpallikoondis kaotas Hispaanias peetud maavõistlusmängus Argentinale 0:5. Kõik väravad lõi Lionel Messi.

7. juuni
 Venemaa teatas Krimmi veevarustuse taastamisest Põhja-Krimmi kanali kaudu.
 Ameerika Ühendriikides Texase osariiki tabanud kuumalaines ütlesid kuus elektrijaama ülekoormuse alla üles.

13. juuni
 Harju maakonnas Alliklepa lahe suudmealal umbes nelja kilomeetri sügavusel toimus maavärin magnituudiga 2,3.

15. juuni
 Microsoft lõpetas Internet Exploreri tarbijaversiooni toetamise.
 USA Föderaalreserv tõstis rekordkiire inflatsiooni alandamiseks intressimäärasid 0,75 protsenti, mis on suurim tõus alates 1994. aastast.
 USA teatas Ukrainale täiendava miljardi dollari eest julgeolekuabi andmisest. Kokku on Joe Bideni administratsioon eraldanud Ukrainale umbes 6,3 miljardi dollari ulatuses julgeolekuabi, millest umbes 5,6 miljardit anti pärast Venemaa invasiooni algusest. Samuti on USA eraldanud kümnete miljardite ulatuses muud abi.

23. juuni
 Euroopa Liit andis kandidaatriigi staatuse Ukrainale ja Moldovale.

24. juuni
 Ameerika Ühendriikide Ülemkohus taganes 1973. aastal vastu võetud otsusest Roe vs. Wade kohtuasjas, mis mõjutab USA kodanike õigust abordile.

26. juuni
 Saksamaal Baieri Alpides algas 48. G7 tippkohtumine.

28. juuni
 Algas NATO tippkohtumine Madridis. Rootsi ja Soome jõudsid enda kokkuleppele Türgiga ning viimane loobus vastuseisust nende riikide NATOsse võtmisel.
 Nicola Sturgeon teatas soovist läbi viia Šotimaa iseseisvusreferendum 19. oktoobril 2023.
 Kuu suunas startis NASA kuupsatelliit CAPSTONE, millega uuritakse orbiiti Artemise programmi raames rajatavale kosmosejaamale Lunar Gateway.
 Tuvastati Eesti esimene ahvirõugete juhtum.

30. juuni
 Uue Filipiinide presidendina andis ametivande Ferdinand Marcos juunior, kelle isa Ferdinand Marcos oli presidendiks 1965–1986.
 Haridus- ja teadusminister Liina Kersna teatas ametist tagasiastumisest.

Viited 

 6
2022. aasta meeste rannavõrkpalli maailmameistrivõistlused

2022. aasta meeste rannavõrkpalli maailmameistrivõistlused on 12.ndat korda toimuvad FIVB korraldatavad maailmameistrivõistlused rannavõrkpallis. Võistlused toimusid 10.–19. juunil 2022 Roomas, Itaalias.

Eestit esindasid võistlustel Kusti Nõlvak ja Mart Tiisaar.

Eelring

Protseduur 
Eelringi pääses kvalifikatsioonide kaudu 42 rannavõrkpallipaari, kellest 32 pääsevad edasi. Võistkonnad jagati alagruppidesse loosi kaudu 21. mail 2022. Eelringist pääsevad edasi iga alagrupi 2 esimest. Kolmandad kohad asetatakse pingejärjestusse, kellest 4 parimat pääsevad otse 32 sekka ning ülejäänud peavad võistlema lisaringis.

Edasipääseja selgitamine:
 Võidetud mängud (mängud võidetud/mängud kaotatud)
 Kui võistkonnad jäävad viiki, siis arvestatakse võidetud punkte:
 2 punkti: mäng võidetud
 1 punkt: mäng kaotatud
 Kui võistkonnad on viigis ka selles arvestuses, siis FIVB selgitab võitja alljärgnevas järjekorras:
Geimide jagatis: järjestus selgitatakse kõigi võidetud geimide jagamisel kõigi kaotatud geimidega.
Punktide jagatis: kui geimide jagatise põhjal viik püsib, selgitatakse järjestus kõigi saadud punktide jagamisel kõigi kaotatud punktidega.
Kui viik püsib ka punktide jagatise arvestuses, selgitatakse võitja võrdsete võistkondade omavaheliste mängude põhjal. Kui võrdsed on kolm või rohkem võistkonda, siis arvestatakse ainult nende võistkondade omavahelisi mänge.

Alagrupimängud toimusid 10.–13. juuni 2022.

A-alagrupp

B-alagrupp

C-alagrupp

D-alagrupp

E-alagrupp

F-alagrupp

G-alagrupp

H-alagrupp

I-alagrupp

J-alagrupp

K-alagrupp

L-alagrupp

Kolmandate kohtade järjestus

Lisaring
Lisaringi pääsenud asetatakse pingejärjestuse alusel (vt kolmandate kohtade järjestus) omavahel vastamisi ning iga paari võitja pääseb 32 sekka.

Väljalangemismängud

Lõppjärjestus

Välislingid 

 Koduleht FIVB  

Rannavõrkpalli maailmameistrivõistlused
2022. aasta spordis
Vahit Kirişci

Vahit Kirişci (sündinud 4. detsembril 1960 Kahramanmaraşis) on Türgi põllumajandusteadlane ja poliitik. Ta on 4. märtsist 2022 Türgi põllumajandus- ja metsandusminister.

Ta sündis aastal 1960 Kahramanmaraşis Kahramanmaraşi provintsis. Ta on lõpetanud Çukurova ülikooli põllumajandusteaduskonna magistrina ja Cranfieldi ülikooli (Inglismaal) doktorina. Ta töötas seejärel Çukurova ülikoolis õppejõuna ja aastast 2001 professorina.

Ta on 4. märtsist 2022 Türgi põllumajandus- ja metsandusminister.

Isiklikku 
Ta on abielus ja kolme lapse isa.

Türgi poliitikud
Põllumajandusministrid
Keskkonnaministrid
Põllumajandusteadlased
Sündinud 1960
Filip Đuričić

Filip Đuričić (serbia kirillitsas Филип Ђуричић; sündinud 30. jaanuaril 1992 Obrenovacis) on Serbia jalgpallur, kes mängib ründava poolkaitsjana Itaalia kõrgliigaklubis Sampdoria ja Serbia jalgpallikoondises.

Ta kuulus noorena Belgradi Crvena Zvezdasse ja Kreeka klubisse Olympiakós. 2009. aastal mängis ta Serbia tugevuselt kolmanda liiga klubis Obrenovaci Radnički.

2010. aasta jaanuaris liitus ta Hollandi kõrgliigaklubiga SC Heerenveen.

2013. aasta suvel sõlmis ta viieaastase lepingu Portugali kõrgliigaklubiga Lissaboni Benfica. Kuigi ta tuli hooajal 2013/14 Benficaga Portugali meistriks, siis klubi põhikoosseisu ta ennast ei mänginud. Hooajal 2014/15 oli ta laenul Saksamaa kõrgliigaklubis Mainz ja Inglismaa kõrgliigaklubis Southampton. Hooaja 2015/16 teises pooles oli ta laenul Belgia kõrgliigaklubis Anderlecht.

2016. aasta suvel läks ta laenule Itaalia kõrgliigaklubisse Sampdoria, kellega sõlmis 2017. aasta jaanuaris püsiva lepingu. Hooaja 2017/18 teises pooles oli ta laenul Itaalia kõrgliigaklubis Benevento.

2018. aasta juunis sõlmis ta nelja-aastase lepingu Sassuologa. 2022. aasta augustis naasis ta Sampdoriasse.

Serbia jalgpallikoondises tegi Đuričić debüüdi 29. veebruaril 2012 sõprusmängus Küprose vastu. Koondisekarjääri esimese värava lõi ta sama aasta 11. septembril MM-i valikmängus Walesi vastu.

Saavutused 
Benfica
Primeira Liga: 2013–14
Taça de Portugal: 2013–14
Taça da Liga: 2013–14

Serbia jalgpallurid
SC Heerenveeni mängijad
Lissaboni Benfica jalgpallurid
1. FSV Mainz 05 mängijad
Southampton FC mängijad
RSC Anderlechti mängijad
UC Sampdoria mängijad
US Sassuolo Calcio mängijad
Primeira Liga mängijad
Bundesliga mängijad
Premier League'i mängijad
Serie A mängijad
Sündinud 1992
Parima kohandatud stsenaariumi Oscar

Parima kohandatud stsenaariumi Oscar (inglise keeles Academy Award for Best Adapted Screenplay) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia filmistsenaariumi, mis on adapteeritud. Enim adapteeritakse romaane, kuid ka näidendeid, muusikale, telesarju, teisi filme ja filmikaraktereid. Kõiki järellugusid peetakse adaptatsioonideks.

Enim ehk seitse korda on auhinnale nomineeritud Billy Wilder, kes võitis 1946. aastal. Rekordilised kaks auhinda on pälvinud Robert Bolt, Francis Ford Coppola, Christopher Hampton, Ruth Prawer Jhabvala, Joseph L. Mankiewicz, Alexander Payne, Mario Puzo, Michael Wilson, Alvin Sargent ja George Seaton.

Vanim auhinna saaja on James Ivory, kes võitis 2019. aastal 89-aastasena filmi eest "Kutsu mind oma nimega" ja kes hoiab ka Oscari-auhinna pälvinute üleüldist vanuserekordit.

Vaata ka  
 Oscar
 Parima algupärase stsenaariumi Oscar

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad
Luka Jović

Luka Jović (serbia kirillitsas Лука Јовић; sündinud 23. detsembril 1997 Loznicas) on Serbia jalgpallur, kes mängib ründajana Itaalia kõrgliigaklubis Fiorentina ja Serbia jalgpallikoondises.

Ta alustas klubikarjääri Serbia klubis Belgradi Crvena Zvezdas, mille noorteakadeemiaga liitus ta 2005. aastal. Klubi põhimeeskonnas debüteeris ta Serbia kõrgliigas 28. mail 2014 mängus FK Vojvodina vastu ja lõi kohe kaks minutit pärast seda, kui oli mängu sekkunud, värava. Hooajal 2014/15 lõi ta Serbia kõrgliigas 22 mänguga kuus väravat.

2016. aasta veebruaris sõlmis ta viieaastase lepingu Portugali klubiga Lissaboni Benfica. Benfica põhimeeskonnas sai ta mänguaega harva, enam mängis ta klubi reservmeeskonnas Portugali esiliigas.

2017. aasta juunis läks ta Benficast kaheks hooajaks laenule Saksamaa kõrgliigaklubisse Eintracht Frankfurt. Esimesel hooajal lõi Jović Saksamaa kõrgliigas 22 mänguga kaheksa väravat. 19. oktoobril 2018 sai ta mängus Fortuna Düsseldorfi vastu 20-aastaselt Saksamaa kõrgliiga ajaloo noorimaks mängijaks, kes on ühes mängus löönud viis väravat. Kokku lõi ta hooajal 2018/19 17 väravat, lisaks lõi ta kümme väravat UEFA Euroopa Liigas. Samal hooajal valiti ta nii Bundesliga kui ka Euroopa Liiga hooaja sümboolsesse koosseisu. 2019. aasta aprillis sõlmis ta Frankfurdiga püsiva lepingu.

2019. aasta juunis siirdus ta umbes 60 miljoni euro eest Hispaania kõrgliigaklubisse Madridi Real, kellega sõlmis kuueaastase lepingu. Esimese värava lõi ta Hispaania kõrgliigas 30. oktoobril 2019 mängus CD Leganése vastu. Hooaegadel 2019/20 ja 2021/22 tuli ta Realiga Hispaania meistriks, lisaks võitis ta 2022. aastal Realiga UEFA Meistrite Liiga. Hooaja 2020/21 teises pooles mängis ta Realist laenul taas Eintracht Frankfurdis ning lõi 18 mänguga neli väravat.

2022. aasta juulis sõlmis ta lepingu Fiorentinaga.

Serbia jalgpallikoondises debüteeris Jović 4. juunil 2018 sõprusmängus Tšiili vastu. Koondisekarjääri esimese värava lõi ta 20. märtsil 2019 sõprusmängus Saksamaa vastu. Ta kuulus Serbia koondisse 2018. aasta maailmameistrivõistlustel.

Saavutused 
Eintracht Frankfurt
DFB-Pokal: 2017–18
Madridi Real
La Liga: 2019–20, 2021–22
Supercopa de España: 2019–20, 2021–22
UEFA Meistrite Liiga: 2021–22

Viited

Välislingid 

Serbia jalgpallurid
Lissaboni Benfica jalgpallurid
Frankfurdi Eintrachti jalgpallurid
Real Madrid CF mängijad
ACF Fiorentina mängijad
Primeira Liga mängijad
Bundesliga mängijad
La Liga mängijad
Serie A mängijad
Sündinud 1997
Vee tänav (Rakvere)

{
  "type": "FeatureCollection",
  "features": [
    {
      "type": "Feature",
      "properties": {
      "stroke": "#fc0303",
      "stroke-width": 3,
    },

      "geometry": {
        "type": "LineString",
        "coordinates": [
          [
            26.356,
            59.339818
          ],
          [
            26.35622,
            59.339835
          ],
          [
            26.356424,
            59.339825
          ],
          [
            26.357843,
            59.339599
          ],
          [
            26.359136,
            59.339389
          ],
          [
            26.360267,
            59.339227
          ],
          [
            26.361319,
            59.339241
          ],
          [
            26.362231,
            59.339285
          ],
          [
            26.362601,
            59.339301
          ],
          [
            26.362783,
            59.33929
          ],
          [
            26.363282,
            59.339318
          ],
          [
            26.36413,
            59.339411
          ],
          [
            26.364537,
            59.339468
          ],
          [
            26.367788,
            59.339951
          ]
        ]
      }
    }
  ]
}Vee tänav on tänav Rakvere linnas. 19. sajandil oli tänava nimeks Veemi tänav. 

Tänav asub Õpetaja Heinamaa linnaosas. Tema pikkus läänest ida suunas on 578 meetrit, tänava-ala vähim laius on 9 meetrit. Sõidutee katendiks on asfalt ning läänepoolses osas on välja ehitatud kivikattega kõnniteed.

Vee tänav algab J.Kunderi tänavast ja lõppeb Vabaduse tänavaga. Ristub Kastani puiestee ja Viru tänavatega. Samas hargneb see Allika, L.Koidula ja Väike-Karja tänavatega. 

Allika tänava juures ületab Vee tänav Soolikaoja. Rohealad koos tiikidega kahel pool tänavat kannavad selles kohas nime Supeluse park põhja pool ning Allika park lõuna pool. 

Tänava algus kuulub J.Kunderi tänava ristmiku juures 15 m ulatuses Rakvere vanalinna muinsuskaitsealasse nr 27012/227. Sealt edasi kuni Kastani puiesteeni on ta 155 m ulatuses muinsuskaitseala kaitsevööndis.

Viited

Välislingid 
 Rakvere Veemi tänav. foto, Virumaa Muuseumid.

Rakvere tänavad
Boubacar Kamara

Boubacar Bernard Kamara (sündinud 23. novembril 1999 Marseille's) on Prantsusmaa jalgpallur, kes mängib kaitsva poolkaitsjana Prantsusmaa kõrgliigaklubis Marseille Olympique ja Prantsusmaa jalgpallikoondises.

Marseille Olympique'i noorteakadeemiaga liitus ta 2005. aastal. 2016. aastal debüteeris ta klubi reservmeeskonnas Prantsusmaa tugevuselt neljandas liigas. Marseille' põhimeeskonnas debüteeris Kamara 13. detsembril 2016 Prantsusmaa liigakarika mängus Sochaux' vastu. Prantsusmaa kõrgliiga debüteeris ta hooajal 2017/18. Alates hooajast 2018/19 mängis Kamara Marseille' põhikoosseisus. Esimese värava lõi ta Prantsusmaa kõrgliigas 5. veebruaril 2019 mängus Bordeaux' vastu. 2021. aastal valiti Kamara Marseille' hooaja parimaks mängijaks.

Prantsusmaa kõrgliigas debüteeris Kamara 6. juunil 2022 UEFA Rahvuste Liiga mängus Horvaatia vastu.

Kamara on isa kaudu Senegali päritolu.

Viited 

Prantsusmaa jalgpallurid
Marseille Olympique'i jalgpallurid
Ligue 1 mängijad
Sündinud 1999
Karim Ansarifard

Karim Ansarifard (pärsia keeles کریم انصاری‌فرد; sündinud 3. aprillil 1990 Ardabīlis) on Iraani jalgpallur, kes mängib ründajana Küprose kõrgliigaklubis Omonia ja Iraani jalgpallikoondises.

Viited

Välislingid

Iraani jalgpallurid
Persepolis FC jalgpallurid
CA Osasuna mängijad
PAE Olympiakósi jalgpallurid
Nottingham Forest FC jalgpallurid
The Championshipi mängijad
Sündinud 1990
Abrud

Abrud (ungari keeles Abrudbánya, saksa keeles Großschlatten) on linn Rumeenias Transilvaanias Alba maakonnas. Linn asub Abrudi jõe ääres, maakonnakeskusest Alba Iuliast ligikaudu 45 km loodes.

Linna haldusalasse kuulub kolm küla: Abrud-Sat (Abrudfalva), Gura Cornei (Szarvaspataktorka) ja Soharu (Szuhár).

2011. aasta rahvaloenduse andmetel oli linna elanikest rumeenlasi 96,66%, ungarlasi 0,86% ja mustlasi 0,53%.

Abrudi on esmamainitud 1271. aastal, linnaõigused sai 1427. aastal.

Viited 

Rumeenia linnad
Transilvaania
Alba maakond
Scotiabank Saddledome

Scotiabank Saddledome on mitmeotstarbeline siseareen Kanadas Calgarys. Calgary kesklinna kaguosas Stampede Parkis asuv Saddledome on ehitatud 1983. aastal National Hockey League'i jäähokiklubi Calgary Flamesi uue koduhallina Stampede Corrali asemele ja 1988. aasta taliolümpiamängude ühe võistluspaigana; seal toimusid olümpiamängude jäähoki ja iluuisutamise võistlused. Jäähokimängude ajal mahutab see 19 289 pealtvaatajat.

Rajatises korraldatakse ka kontserte, konverentse ja muid spordiüritusi ning iga-aastase Calgary Stampede'i festivali üritusi. See läbis aastatel 1994–1995 põhjaliku renoveerimise ja müüs oma nimeõigused, mille käigus selle esialgne nimi Olympic Saddledome muudeti Canadian Airlines Saddledomeiks. Rajatis sai nime Pengrowth Saddledome 2000. aastal pärast seda, kui Pengrowth Management Ltd. allkirjastas kümneaastase lepingu. Areen sai oma praeguse nime 2010. aasta oktoobris, kui nimisponsoriks sai Scotiabank.

Areeni katus meenutab kujult hobuse sadulat, tänu millele on saanud see oma hüüdnime "Saddledome".

Välislingid 

 Scotiabank Saddledome'i koduleht

Calgary
Spordihallid
Kanada ehitised
Calgary Flames
Brady Tkachuk

Braeden "Brady" Tkachuk (sündinud 16. septembril 1999 Scottsdale'is, Arizonas) on USA jäähokimängija, kes mängib NHL-i klubis Ottawa Senators ründajana vasakäärel. Ta on klubi meeskonna kapten.

Aastatel 2015–2017 mängis ta U.S. National Development Team'is ja hooajal 2017/18 Bostoni Ülikooli jäähokimeeskonnas.

2017. aastal valis Ottawa Senators ta NHL-i draftis neljanda valikuna. 2018. aasta augustis sõlmis ta klubiga kolmeaastase lepingu. NHL-is debüteeris ta 8. oktoobril 2018 mängus Boston Bruinsi vastu. Esimese värava lõi ta liigas järgmises mängus 10. oktoobril Philadelphia Flyersi vastu. Hooajal 2018/19 lõi Tkachuk NHL-is kokku 22 väravat ja andis 23 väravasöötu. Löödud väravate poolest oli ta sel hooajal Elias Petterssoni järel uustulnukatest teisel kohal. Hooaja lõpus valiti Tkachuck uustulnukate sümboolsesse koosseisu (NHL All-Rookie Team).

2021. aasta oktoobris pikendas Tkachuk Senatorsiga lepingut seitsme aasta võrra. 2021. aasta novembris määrati Tkachuk Senatorsi kapteniks. Hooajal 2021/22 tegi Tkachuk NHL-is seni oma kõige resultatiivsema hooaja, kui lõi 30 väravat ja andis 37 väravasöötu.

Aastatel 2020 ja 2022 on ta osalenud NHL-i tähtede mängul.

2017. aastal tuli Tkachuk USA kuni 18-aastaste koondisega omavanuste maailmameistriks. 2018. aasta juunioride maailmameistrivõistlustel võitis ta USA kuni 20-aastaste koondisega pronksmedali.

Tema isa Keith Tkachuk pidas NHL-is üle 1200 mängu. Ka Brady vanem vend Matthew Tkachuk on jäähokimängija.

Viited

Välislingid 
 Brady Tkachuk NHL.com lehel
 Brady Tkachuk hockeydb.com lehel

Ameerika Ühendriikide jäähokimängijad
Ottawa Senatorsi mängijad
Sündinud 1999
Vahid Hashemian

Vahid Hashemian (sündinud 21. juulil 1976 Teherans) on endine Iraani jalgpallur (ründaja).

Oma karjääri jooksul esindas ta selliseid klubisid nagu Hamburger, Bochum, Müncheni Bayern ja Persepolis.

Iraani jalgpallikoondises osales ta 2006. aasta maailmameistrivõistlustel ning 2000. ja 2007. aasta Aasia meistrivõistlustel.

Viited  

Iraani jalgpallurid
Hamburger SV mängijad
VfL Bochumi jalgpallurid
Müncheni Bayerni mängijad
Hannover 96 jalgpallurid
Persepolis FC jalgpallurid
Bundesliga mängijad
Sündinud 1976
Bălan

Bălan (ungari keeles Balánbánya, saksa keeles Kupferbergwerk) on linn Rumeenias Transilvaanias Harghita maakonnas. Bălan asub maakonnakeskusest Miercurea-Ciucist ligikaudu 32 km põhjas.

Bălan paikneb Ida-Karpaatides. Linna keskmine kõrgus merepinnast on 850 meetrit. Linna kõrgeim punkt ulatub merepinnast 1792 meetri kõrgusele.

2011. aasta rahvaloenduse andmetel oli linna elanikest rumeenlasi 58,46%, ungarlasi 34,21%, mustlasi 1,35% ja teisest rahvustest inimesi 0,29%. Rahvus oli teadmata 5,67%-l elanikest.

Ürikutes on asulat esmamainitud 14. sajandil. Rauamaagi kaevandamist piirkonnas alustati 17. sajandi lõpus. 1780. aastatel avastati Bălanis vasemaagi leiukohad. Vasemaagi kaevandamist alustati 1803. aastal. Linnaõigused sai Bălan 1968. aastal. Vasemaagi kaevandamine Bălanis lõpetati 2006. aastal.

Viited 

Rumeenia linnad
Transilvaania
Harghita maakond
Capital One Arena

Capital One Arena on siseareen Ameerika Ühendriikide pealinnas Washingtonis Penn Quarteri linnaosas. Capital One Arena paikneb Washingtoni metroo jaama Gallery Place'i kohal. Capital One Arena kuulub ettevõttele Monumental Sports & Entertainment.

Capital One Arena on valminud 1997. aastal. Seda on suures osas peetud äriliseks eduks ja seda peetakse üheks Washingtoni Chinatowni piirkonna taaselustamise tõukejõuks. Sarnaselt paljude Chinatowni poodide nimesiltidega on ka areeni suur silt kirjutatud hiina tähtedega sponsori ingliskeelse nime alla.

Capital One Arenal asub National Hockey League'i (NHL) jäähokiklubi Washington Capitalsi, National Basketball Associationi (NBA) korvpalliklubi Washington Wizardsi ja Georgetowni Ülikooli korvpallimeeskonna koduväljak. Aastatel 1998–2018 asus seal ka naiste korvpalliliiga WNBA klubi Washington Mysticsi koduväljak.

Korvpallimängude ajal mahutab Capital One Arena 20 356 pealtvaatajat ja jäähokimängude ajal 18 573 pealtvaatajat.

Välislingid 

 Capital One Arena koduleht

Washington
Spordihallid
Ameerika Ühendriikide ehitised
Washington Capitals
Washington Wizards
United Center

United Center on mitmeotstarbeline siseareen USA-s Illinoisi osariigis Chicago Near West Side'is. See on koduks National Basketball Associationi (NBA) korvpalliklubile Chicago Bulls ja National Hockey League'i (NHL) jäähokiklubile Chicago Blackhawks. See on oma nime saanud oma ettevõtte sponsori United Airlinesi järgi, mille peakorter asub  Chicagos alates 2007. aastast. Korvpallimängude ajal mahutab United Center 20 917 pealtvaatajat, millega on see NBA-s esikohal, ja jäähokimängude ajal 19,717 pealtvaatajat, millega on see NHL-is teisel kohal.

United Center on valminud 1994. aastal ning see asendas Chicago Stadiumi, mis asus praegusest United Centerist vastaspool tänavat.

Areenil asub ikooniline Michael Jordani kuju, mis ehitati 1994. aastal. Algselt asus see areenist väljas, kuid nüüd asub see aatriumis, mis lisati 2017. aastal. Lisaks on United Centeri kõrvale ehitatud Blackhawksi legendide Bobby Hulli ja Stan Mikita kujud.

Välislingid 
 United Center koduleht

Chicago
Spordihallid
Ameerika Ühendriikide ehitised
Chicago Bulls
Chicago Blackhawks
Prudential Center

Prudential Center on mitmeotstarbeline sisehall Ameerika Ühendriikides New Jersey osariigis Newarki keskses äripiirkonnas.

See avati 2007. aastal ning on koduks National Hockey League'i (NHL) jäähokiklubile New Jersey Devilsile ja Seton Halli Ülikooli korvpallimeeskonnale. Jäähokimängude ajal mahutab Prudential Center 16 514 pealtvaatajat ja korvpallimängude ajal kuni 18 711 pealtvaatajat. Fännid ja spordikirjanikud on pannud areeni hellitavalt hüüdnimeks "The Rock", viidates Gibraltari kaljule, mis on finantsettevõtte Prudential Financiali logol. Prudential Financialile kuuluvad halli nimeõigused ja selle peakorter asub hallist jalutuskäigu kaugusel.

2013. aasta detsembris oli areen oma aruandeaasta tulude poolest riiklikult kolmandal ja rahvusvaheliselt üheksandal kohal.

Aastatel 2005–2007 ehitatud hoone maksumuseks kujunes 375 miljonit USA dollarit. Selle kujundas HOK Sport (nüüd Populus) ja välisilme kujundas Morris Adjmi Architects. Hoone omanik on Newarki linn.

Välislingid 

 Prudential Centeri koduleht

New Jersey
Spordihallid
Ameerika Ühendriikide ehitised
New Jersey Devils
Rogers Place

Rogers Place on mitmeotstarbeline sisehall Kanadas Edmontonis. Ehitus algas märtsis 2014 ja hoone avati ametlikult 8. septembril 2016. Areenil on jäähokimängude ajal 18 500 istekohta ja kontserdipaigana 20 734 istekohta.

Rogers Place'il asub National Hockey League'i (NHL) jäähokiklubi Edmonton Oilersi ja Western Hockey League'i (WHL) jäähokiklubi Edmonton Oil Kingsi koduväljak. Rogers Place asendas Oilersi ja Oil Kingsi endise koduareeni Northlands Coliseumi.

Areen asub 101. ja 104. tänavate ning 104. ja. 105 avenüü vahel. Ühistranspordiga juurdepääsu areenile pakuvad Edmonton Light Rail Transit'i süsteem (MacEwani jaam metrooliinil) ja Edmonton Transit Service'i buss.

Välislingid 

 Rogers Place'i koduleht

Edmonton
Spordihallid
Kanada ehitised
Edmonton Oilers
Ernst Veinberg

Ernst Harald Alphons Veinberg (13. mai 1896, Tallinn - 14. oktoober 1946, Saksamaa) oli Eesti arstiteadlane.

Ta oli Tartu Ülikooli anatoomia korraline professor. Lisaks anatoomiale on ta lugenud ka histoloogiat ja embrüoloogiat.
Ta oli Tartu Ülikooli närvikliiniku assistent 1924-1929, TÜ õppejõud 1929-1944, anatoomia erakorraline professor 1931, anatoomia õppetooli juhataja aastast 1931, korraline professor 1934. Lahkus Saksamaale aastal 1944.

Oma 1928. aastal ilmunud töös uuris ta võrdlevalt kalade, kahepaiksete, roomajate, lindude ja imetajate närvisüsteemi.

Teosed
Weinberg, Ernst 1928. The mesencephalic root of the fifth nerve: A comparative anatomical study. The Journal of Comparative Neurology 46(2): 249–405.
Veinberg, Ernst 1937. Anatoomia konspekt. (Koostaja Johannes Tammeorg.) Tartu: Akadeemiline Kooperatiiv.
Veinberg, Ernst 1937. Anatoomia: autoriseeritud loengud arstiteaduse üliõpilastele. I. (Koostaja Georg Randmäe.) Tartu: Akadeemiline Kooperatiiv.
Veinberg, Ernst 1939. Anatoomia: autoriseeritud loengud arstiteaduse üliõpilastele. II. (Koostaja Georg Randmäe.) Tartu: Akadeemiline Kooperatiiv.
Veinberg, Ernst 1939. Anatoomia: autoriseeritud loengud arstiteaduse üliõpilastele. III. (Koostaja Georg Randmäe.) Tartu: Akadeemiline Kooperatiiv.
Veinberg, Ernst 1944. Anatoomia (1. osa) Arstiteaduse üliõpilastele. Üldosa. Luustik. Liigesed. Tartu: Akadeemiline Kooperatiiv.

Tartu Ülikooli professorid
Sündinud 1896
Surnud 1946
Lõikesagedus

Lõikesagedus, tähis fc, on sagedus, mille puhul lineaarse sagedusest sõltuva objekti (näiteks elektroonikalülituse või -komponendi) väljundsignaali võimsus on vähenud pooleni (kahekordselt) signaali maksimaalsest väärtusest (eeldusel, et sisendsignaali amplituud on sagedusest sõltumatult konstantne).

Võimsuse kahekordsele vähenemisele vastab objekti ülekandeteguri vähenemine pinge järgi tasemeni  ehk logaritm]]ilistes ühikutes ümardatult –3 detsibelli  (täpsemalt ).

Lõikesagedust kasutatakse peamiselt filtrite iseloomustussuurusena, et väljendada sagedukarateristiku pääsuala ja siirdeala vahelist  piirsagedust. Mõnel juhul nimetatakse lõikesageduseks ka võimendi või elektroakustilise komponendi (näiteks mikrofon või valjuhääldi) amplituudi-sageduse karakteristiku alumist ja ülemist piirsagedust. Siin võib lõikesageduse väärtus olla 3 dB asemel ka nt 6 või 12 dB.

Vaata ka 
 Sagedusfilter

Viited
Faasikoste

Faasikoste (inglise keeles phase response) on lineaarse süsteemi väljundsignaali ja sisendsignaali faaside erinevuse sõltuvus signaali sagedusest. Seda sõltuvust kirjeldava funktsiooni graafik on faasi-sageduse karakteristik.

Faasi-sageduse karakteristikut kasutatakse sageli selleks, et hinnata keeruka kujuga signaali faasimoonutusi, mis on põhjustatud signaali harmooniliste komponentide ebavõrdsest ajalisest hilistusest, kui need läbivad ahelat. Lineaarse elektriahela (näiteks filtri või võimendi) puhul sõltub selle ahela väljundi ja sisendi harmooniliste vaheline faasinihe harmooniliste sagedusest sisendis.

Automaatjuhtimise teoorias on faasikoste määratud kompleksarvulise ülekandefunktsiooni imaginaarosa ja reaalosa suhte tangensiga:
 ,
kus  on kompleksfunktsiooni argument:
.

Faasikoste karakteristiku konstrueerimiseks on tavaliselt vaja 5-8 punkti töösagedusvahemikus, alates minimaalsest realiseeritud sagedusest kuni lõikesageduseni.

Filtri faasikoste põhjustab signaali siirdemoonutust, eriti kõrgemat järku filtrites. See moonutus avaldub siseneva pingeimpulsi või -astangu korral väljundpinge ülevõnkena, mis kiiresti sumbub.
Leida Keres

Leida Hermine Keres (kuni 1940 Rütel; 24. aprill 1916 Voltveti vald, Pärnumaa – 1. august 2003 Tartu) oli eesti arst.

Tunnustus
1963 Eesti NSV teeneline arst

Isiklikku 
Ta oli Harald Kerese abikaasa, Sirje Keevalliku ja Piret Kuuse ema.

Välislingid 
Album Academicum Universitatis Tartuensis 1918-1944

Eesti arstid
Tartu Ülikooli arstiteaduskonna õppejõud
Tartu Ülikooli arstiteaduskonna vilistlased
Eesti Naisüliõpilaste Seltsi liikmed
Eesti NSV teenelised arstid
Sündinud 1916
Surnud 2003
Madle Lippus

Madle Lippus (sündinud 11. oktoobril 1984 Tallinnas) on eesti poliitik ning inimmõõtmelise linnaruumi pikaaegne eestkõneleja. Alates novembrist 2021 on Lippus Tallinna linnaplaneerimise abilinnapea. Ta on Sotsiaaldemokraatliku erakonna liige.

Lippus on olnud muuhulgas 2007. aastal loodud Uue Maailma Seltsi üks eestvedajatest ning 2021. aastal loodud algatuse Elav Tänav asutajaliige ja tegevjuht.

Haridus 
Madle Lippus õppis Tallinna Prantsuse Lütseumis, bakalaureusekraad on tal muinsuskaitse ja restaureerimise erialal Eesti Kunstiakadeemiast. 

Aastal 2021 kaitses Lippus magistritöö teemal osalusplaneerimine ning selle võimalikkus Tallinnas, Tallinna Ülikoolis linnakorralduse erialal. Tema uurimisteemadeks olid kaasamine, linnakogukonnad, avalik ruum ja identiteet.

Töö 
Madle Lippus on tegelenud linnaruumi ja kogukonda puudutavate teemadega alates aastast 2007.

Lippus oli ühe esimese Tallinnas loodud asumiseltsi Uue Maailma Seltsi üks eestvedajatest ja tegevjuht (2008-2011). Aastatel 2011-2012 töötas Lippus Tallinna vabaühenduste võrgustikus koordinaatorina, aastatel 2011-2017 Vabariigi Presidendi Toomas Hendrik Ilvese vabakonnanõunikuna ning 2017-2021 Muinsuskaitseametis kommunikatsioonijuhina. Aastal 2021 oli Lippus algatuse Elav Tänav tegevjuht. Algatuse eesmärk on muuta linnaruumi kvaliteetsemaks, et see arvestaks erinevate osapoolte vajadustega, samuti kliimaeesmärkidega. . 

Lippus on olnud MTÜ Linnalabor aktiivne liige, samuti ka Vabaühenduste Liidu EMSL ja Kodanikuühiskonna Sihtkapitali nõukogu liige. Ta on olnud Tallinna asumiseltside võrgustiku Linnaidee algatuse üks eestvedajatest ja üheskoos EMSLi ja Tallinna Linna Volikoguga Tallinna Vabaühenduste võrgustiku looja.

Poliitiline tegevus 
Madle Lippus kandideeris Sotsiaaldemokraatliku Erakonna nimekirjas 2019. aasta Riigikogu valimistel ja sai 478 häält. Lippus on Sotsiaaldemokraatliku Erakonna liige alates 2021. aastast ning novembrist 2021 Tallinna linnaplaneerimise abilinnapea.

Viited 

Sündinud 1984
Joosep Pilv

Joosep Pilv (kuni 16. augustini 1938 Josep Grosberger; 26. detsember 1892 Väinjärve vald, Järvamaa  – 13. august 1966 Elva) oli eesti arst.

Eesti arstid
Tartu Ülikooli arstiteaduskonna vilistlased
Vabadussõja veteranid
Eesti NSV teenelised arstid
Eestistatud nimega inimesed
Sündinud 1892
Surnud 1966
Parima montaaži Oscar

Parima montaaži Oscar (inglise keeles Academy Award for Best Film Editing) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat filmitöötlejat või -töötlejaid.

Esimest korda autasustati kategoorias 1935. aasta galal, kui võitis Conrad A. Nervig filmitöötluse eest filmis "Eskimo".

Enim ehk kaheksa korda on auhinnale nomineeritud Michael Kahn ja Thelma Schoonmaker, kes on mõlemad võitnud rekordilised kolm auhinda. Lisaks neile on võitnud kolm korda ka Daniel Mandell ja Ralph Dawson. Gerry Hambling ja Frederic Knudtson, keda nomineeriti mõlemat kuus korda, hoiavad nominatsioonide rekordit ilma ühegi võiduta.

Vaata ka  
 Oscar

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad
Mathew Ryan

Mathew David Ryan (sündinud 8. aprillil 1992 Plumptonis, Uus-Lõuna-Walesis) on Austraalia jalgpallur, kes mängib väravavahina Taani kõrgliigaklubis København ja Austraalia jalgpallikoondises.

Ta alustas klubikarjääri Austraalia klubides Marconi Stallions ja Blacktown City. Austraalia kõrgliigas debüteeris ta 2010. aastal Central Coast Marinersi meeskonnas. Hooaegadel 2010/11 ja 2011/12 valiti Ryan Austraalia kõrgliiga hooaja parimaks noormängijaks ning hooajal 2011/12 lisaks hooaja parimaks väravavahiks. 2012. aastal valiti Ryan Marinersi hooaja parimaks mängijaks. Hooajal 2011–12 võitis ta Marinersiga Austraalia kõrgliiga põhiturniiri ja 2013. aastal finaalseeria.

Aastatel 2013–2015 mängis Ryan Belgia kõrgliigaklubis Club Brugge. Hooaegadel 2013/14 ja 2014/15 valiti ta Belgia kõrgliiga hooaja parimaks väravavahiks.

2015. aasta juulis sõlmis ta kuueaastase lepingu Hispaania kõrgliigaklubiga Valencia. Vähese mänguaja tõttu naasis ta 2017. aasta jaanuaris Belgia kõrgliigasse, liitudes laenulepingu alusel Genkiga.

2017. aasta juunis sõlmis ta viieaastase lepingu äsja Inglismaa kõrgliigasse tõusnud klubiga Brighton & Hove Albion. Aastatel 2017–2020 oli ta kolm hooaega Brighton & Hove Albioni esiväravavaht. Hooaja 2020/21 teises pooles oli Ryan laenul Arsenalis.

2021. aasta juulis sõlmis ta lepingu Hispaania kõrgliigaklubiga Real Sociedad. 2022. aasta augustis sõlmis ta kaheaastase lepingu Københavniga.

Austraalia jalgpallikoondises tegi Ryan debüüdi 5. detsembril 2012 mängus Põhja-Korea vastu. Alates 2014. aastast on Ryan olnud Austraalia koondise esiväravavaht, kui ta võttis koha üle koondise kauaaegselt esiväravavahilt Mark Schwarzerilt. 2015. aastal tuli ta Austraalia koondisega Aasia meistriks ja valiti turniiri sümboolsesse koosseisu. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. 

Aastatel 2015, 2019 ja 2020 on Ryan valitud Austraalia aasta jalgpalluriks.

Saavutused 
Central Coast Mariners
A-League'i Premiership: 2011–12
A-League'i Championship: 2013
Club Brugge
Belgia karikas: 2014–15

Viited

Välislingid 

Austraalia jalgpallurid
Central Coast Mariners FC mängijad
Valencia CF mängijad
KRC Genki jalgpallurid
Brighton & Hove Albion FC jalgpallurid
Arsenal FC mängijad
Real Sociedadi mängijad
La Liga mängijad
Premier League'i mängijad
Sündinud 1992
Parima filmilaulu Oscar

Parima filmilaulu Oscar (inglise keeles Academy Award for Best Original Song) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia laulukirjutajat, kes on loonud laulu spetsiaalselt filmi jaoks. Laulu esitajaid ei tunnustata, kui nad pole just panustanud laulu muusika ja sõnade loomisse. Kõik laulud, mis on kindlal aastal kategoorias nomineeritud, kantakse enamasti enne auhinna väljaandmist tseremoonial ette.

Esimest korda autasustati kategoorias 1935. aasta Oscari-galal, kui võitsid Con Conrad ja Herb Magidson laulu "The Continental" eest filmis "The Gay Divorcee".

Enim ehk neli auhinda on võitnud Sammy Cahn, Johnny Mercer, Alan Menken ja Jimmy Van Heusen.

Vaata ka  
 Oscar
 Parima filmimuusika Oscar

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad
Leonhard Mardna

Leonhard Otto Mardna (kuni 1936 Martinov; 28. mai 1901 Tallinn – 24. juuni 1982 Tallinn) oli eesti arst ja sõjaväelane (kapten, 1938).

Välislingid 
Album Academicum Universitatis Tartuensis 1918-1944

Eesti arstid
Eesti ratsaväeosade koosseis
Lennuväerügemendi koosseis
2. Lennuväedivisjoni koosseis
1. Suurtükiväegrupi koosseis
Tartu Ülikooli arstiteaduskonna vilistlased
Korporatsioon Vironia liikmed
Eesti NSV teenelised arstid
Eestistatud nimega inimesed
Sündinud 1901
Surnud 1982
Georg Veerma

Georg Veerma (kuni 1936 Georgi Verman; 5. aprill 1911 Tsarskoje Selo – 3. juuni 1979 Tartu) oli eesti stomatoloog.

Välislingid 
Album Academicum Universitatis Tartuensis 1918-1944

Eesti arstiteadlased
Eesti hambaarstid
Tartu Ülikooli arstiteaduskonna õppejõud
Tartu Ülikooli arstiteaduskonna vilistlased
Korporatsioon Fraternitas Slavia liikmed
Eestistatud nimega inimesed
Sündinud 1911
Surnud 1979
Serhi Sternenko

Serhi Sternenko (ukraina keeles Сергій В'ячеславович Стерненко; sündinud 20. märtsil 1995 Sadoves Odessa oblastis) on ukraina aktivist ja videoblogija. 

Ukraina inimesed
Sündinud 1995
Zuzana 2

155 mm SpGH ZUZANA 2 on Slovakkia liikurhaubits.

Ajalugu 
Zuzana 2-e on tootnud KONŠTRUKTA Defence.

Kasutajad

Vaata ka 
 2S22 Bohdana
 ShKH vz. 77

Viited 

Slovakkia sõjandus
Karl Marxi nimeline kolhoos (Pärnu rajoon)

Karl Marxi nimeline kolhoos tegutses 1949–1960 Pärnu rajoonis. 

Kolhoosi asutamiskoosolekule 27. märtsil 1949 Jäärja rahvamajja kogunes 35 Jäärja ja Kiisa küla talupoega. Esimeheks valiti kohalik Joonas Mihkelson. Kolhoosi astus 35 majapidamist ja maad tuli kokku umbes 1800 ha. Alustati majapidamistest põllutööriistade kogumine, mida kolhoosi sepp J. Teearu üle vaatas ja vajadusel remontis.

8. märtsil 1960. aastal moodustati kolmest kolhoosist – Jäärjast Karl Marxi, Ristikülast Lenini- ja Pärnu linna külje alt Koidula-nimeline kolhoos – Nõmme sovhoos.

Viited 

Eesti NSV kolhoosid
Jeux sans frontières

"Jeux sans frontières" (JSF; prantsuse keeles 'piirideta mängud') oli Euroopa Ringhäälingute Liidu üleeuroopaline telemäng, mida näidati aastatel 1965–1982 ja uuesti 1988–1999. Mängus võistlesid üksteisega mitmed Euroopa linnad. 

Kõrgajal vaatas mängu ligi 110 miljonit vaatajat üle Euroopa.

Mäng põhines prantsuse telemängul "Intervilles", kus võistlesid omavahel Prantsusmaa linnad, ja mis oli ka president Charles de Gaulle'i isiklik lemmik. Pärast Élysée lepingut käis de Gaulle välja idee võistluse loomiseks prantsuse ja saksa noorte vahel riikidevahelise sõpruse tugevdamiseks, mispeale Intervillesi saatejuht Guy Lux ja Claude Savarit levitasid ideed ka teistes Euroopa riikides. Esimesel mängul 1965. aastal osalesid Prantsusmaa, Lääne-Saksamaa, Itaalia ja Belgia (igast riigist kolm linna). Lõpptulemuseks oli viik Ciney (Belgia) ja Saint-Amand-les-Eaux' (Prantsusmaa) vahel. Esimesel kahel võistlusel olid sportlikud osad ja stuudiotes toimunud viktoriinid.

Esimesed kaks mängu koosnesid eelvooru võistlusest kahe linna vahel eri riikidest, seejärel kohtusid poolfinaalides iga riigi parima tulemusega linnad ja finaalis kaks paremat.

1967. aastast viktoriinid kaotati ja võistlused muutusid koomilisemaks, nüüd toimusid eelvooru võistlused igas osalevas riigis (välja arvatud viimased kolm 1996–1999), poolfinaale enam ei toimunud. Ühel eelvooru võistlusel osales igast riigist üks linn, finaali pääsemise tagas tavaliselt eelvooru võistluse võit. Kui mõnest riigist võitis mitu linna eelvooru võistluse või mitte ükski linn ei võitnud ühtegi, siis pääses finaali vastava riigi parima tulemusega linn. Võistlejad kandsid kentsakaid suuri vahulateksist kostüüme ja sooritasid kummalisi ülesandeid naljakates mängudes. Võistkonnad ei saanud valida, kes nende liikmetest mõnes mängus osaleb. Seda tehti loosiga, seejärel lubati osalejad harjutama. Iga mängu eest sai iga võistkond skoori, mille "rahvusvahelised" kohtunikud liitsid kokku ja iga eelvooru võistluse võitjad said hõbedased trofeed. Kaks tuntumat kohtunikku olid šveitslased Gennaro Olivieri ja Guido Pancaldi.

Võtted toimusid üldiselt Euroopa suvekuudel ja välitingimustes, kuid mõnikord ka siseruumides, tihti ajaloolistel turuväljakutel või kuulsates hoonetes.

Ainus riik, mis osales kõigil JSFi mängudel, oli Itaalia. Prantsusmaa ei osalenud 1969. aastal televisioonitöötajate streigi tõttu ja aastatel 1993–1996; Šveits ei osalenud 1965–1966 ja 1988–1992. Ainult üks kord on osalenud Tšehhoslovakkia (1992, viimane aasta enne riigi lagunemist), Tuneesia (1992) ja Liechtenstein (1976).

Võitnud linnad 

Telesaated
Transiit

Transiit on riiki läbiv vedu, mille alg- ja sihtpunkt asuvad väljaspool antud riigi territooriumi. Transiidiks ei loeta tegevusi, mis hõlmavad antud riigi piiril kauba peale- või mahalaadimist ühelt veoliigilt teisele, näiteks meretranspordilt raudteetranspordile.

Transiitkaup 
Transiitkaup on kaup, mida veetakse läbi aruannet esitava riigi peale- ja mahalaadimiskohtade vahel, mis ei asu aruannet esitavas riigis.

Tolliprotseduurid 
Tolliseadustiku järgi on kehtestatud kaupade hõlpsam liikumine kahe või enama tolliterritooriumi vahel ilma, et tuleks täita kõiki tolliterritooriumile sisenemise või väljumise formaalsusi ja maksta üldkorras makstavaid tolli- jm makse. Euroopa Liidu liikmeriikide territooriumid moodustavad ühtse tolliterritooriumi ning sellel territooriumil kehtivad ühesugused kaubaveo eeskirjad. Selleks, et suunata kaubavood kiiresti riigi piirilt sisemaale, rakendatakse kaubale transiidi protseduuri. Kaubavedu ühenduse territooriumil asuvast ühest punktist teise toimub ühenduse transiidiprotseduuri või TIR märkmiku alusel. TIR-märkmik on tollidokument, mis hõlbustab TIR-konventsiooniga ühinenud riikide piiride ületamisel tehtavaid tolliprotseduure.

Kaubandus
Fly jõgi

Fly on Paapua Uus-Guinea pikkuselt teine jõgi. Selle pikkus on 1060 km. Uus-Guinea saarel on Fly Sepiki ja Mamberamo järel pikkuselt kolmandal kohal. 

See voolab peamiselt Lääneprovintsis, kus moodustab väiksel määral riigipiiri Paapua Uus-Guinea ja Indoneesia vahel. Jõe piirkond on hõredalt asustatud, umbes 1–2 in/km².

Fly jõe estuaar on suudmealas 56 km lai. Jõgi suubub Paapua lahte. Jõe deltas asub palju soiseid saari, millest suurimad on Kiwai (359 km²), Purutu (186 km²) ja Wabuda (109 km²). Saartel on mangroove ja nipapalme. Jõe kallas on kaetud vihmametsaga. Fly jões elutseb üle 110 kalaliigi, kellest seitse on endeemid. Fly on Kikori kõrval suurima bioloogilise mitmekesisusega jõgesid Uus-Guineas. Fly suurimad lisajõed on Strickland ja Ok Tedi, mida on mõjutanud vase- ja kullakaevandamine. Fly on laevatav Kiungast kuni 800 km ülesvoolu.

Fly jõe delta avastas 1842. aastal Briti mereväeohvitser Francis Price Blackwood korveti HMS Fly pardal. Aastatel 1875–1877 jõudis Itaalia maadeuurija ja loodusteadlane Luigi D'Albertis aurulaeva Neva pardal ülesjõge enam kui 900 km kaugusele Uus-Guinea sisemaale, mis oli kaugem koht saarel, kuhu Euroopa maadeavastajad jõudnud olid.

Paapua Uus-Guinea jõed
Њ

Њ (њ) on kirillitsa täht, mis on kasutusel makedoonia, udehe ja itelmeeni keeles ning serbia, montenegro ja bosnia keele kirillitsas kirjutamisel. Њ on ligatuur tähtedest Н ja Ь. Seda kasutatakse palataliseeritud nasaali /nʲ/ (IPA: ɲ) märkimiseks.

Њ on makedoonia tähestiku 18. täht ja serbia tähestiku 17. täht.

Seda translitereeritakse ladina kirjas enamasti digraafiga Nj / nj, aga ka tähega ń või ņ.

Kirillitsa tähed
Parima helimontaaži Oscar

Parima helimontaaži Oscar (inglise keeles Academy Award for Best Sound Editing) oli Oscari-filmiauhinna üks kategooriatest. Auhinnaga tunnustas Ameerika Filmikunsti ja -teaduste Akadeemia helirežissööri, kelle eelneval aastal linastunud filmi häälekujundust ja helimontaaži oli hinnatud parimaks. 

Esimest korda autasustati kategoorias 1964. aasta tseremoonial, kui võitis Walter Elliott töö eest filmis "It's a Mad, Mad, Mad, Mad World". Auhinda jagati viimast korda 2020. aasta Oscari-galal, peale mida liideti auhind Parima häälemiksimise Oscariga kategooria alla "Parima heli Oscar".

Vaata ka  
 Oscar
 Parima heli Oscar

Viited

Välislingid 
 Oscari auhindade koduleht 
 Oscari auhindade andmebaas 

Oscar
Filmiauhinnad
Ameerika filmiauhinnad